બનાસકાંઠા જિલ્લામાં પાલનપુર સિવિલ હોસ્પિટલના પ્રાંગણમાં મેડીકલ કોલેજ બનાવવાની મંજુરી મળતા લોકોએ આનંદ વ્યક્ત કર્યો હતો અને તે સમયે આરોગ્ય મંત્રી તરીકે શંકર ચૌધરીએ અભિનંદન પણ પાઠવ્યા હતા અને મેડીકલ કોલેજની સાથે સાથે સિવિલ હોસ્પિટલમાં આધુનિક સાધનો ઉપલબ્ધ કરાવવામા આવશે અને અત્યાધુનિક સારવાર પાલનપુર સિવિલ હોસ્પિટલમાં જ મળી રહે તે માટે સુવિધા ઉપલબ્ધ થનાર છે અને જે હાલમાં અમદાવાદ અને મુંબઈ જવું પડે છે તેવા કિસ્સામાં પાલનપુર સિવિલ હોસ્પિટલમાં મેડીકલ કોલેજ બનવાથી તે પ્રકારની સારવાર અહી મળી શકશે તે માટે બનાસકાંઠાની બનાસડેરીએ ગલબાભાઈ નાનજીભાઈ ટ્રસ્ટ બનાવીને ભગીરથ કાર્યનું બીડું ઝડપ્યુ છે અને તેમાં ૧૪૦ તબીબોની ટીમ અને અન્ય જરૂરી સ્ટાફનો વધારો કરવામાં આવશે તેમજ સુપર સ્પેશ્યાલીટી અને સ્પેશ્યલ ડોક્ટરોની ટીમ હોસ્પિટલમાં કાર્યરત રહેશે.